《喜迁莺》
元代·王恽

五更残梦。听绿窗莺语，罗衾香拥。百啭多情，娇啼无泪，枕上一声时送。

真成翠鬟双笋，当户玉琴初弄。欲谁共。趁风和求友，乔林烟蓊。

春动。花气重。暗度垂杨，暖人酴醾洞。倦客芳悰。佳人幽思，愁满彩笺金凰。

自怜比来心事，两翅果谁搏控。听指纵。望高城落日，黄尘飞鞚。

作者简介：王恽（yùn）（1227—1304年7月23日），字仲谋，号秋涧，卫州路汲县（今河南卫辉市）人。元朝著名学者、诗人兼政治家。一生仕宦，刚直不阿，清贫守职，好学善文，成为元世祖忽必烈、元裕宗真金和元成宗皇帝铁穆耳三代著名谏臣。其书法遒婉，与东鲁王博文、渤海王旭齐名。著有《秋涧先生全集》。散曲创作，今存小令41首。大德八年六月二十日，在汲县去世，终年七十八岁。